recursal/SuperWikiNEXT-32B huggingface dataset:
**Бановиќ Секула и Јован Косовац** (српски: *Бановић Секула и Јован Косовац*) - српска епска (јуначка) песна.

Содржина
--------

Јанко Сибињанин и Бановиќ Секула пијат заедно вино при што Јанко го прашува дали некогаш се исплашил. Секула му одговара дека во целиот живот само еднаш се преплашил и му ја раскажува случката: Еднаш, рано наутро отишол во Косово и таму сретнал старц како јава куц коњ, а на шапката носел позлатено крило. Секула му го украл крилото и побегнал, а старецот попусто го молел да му го врати. Тогаш, старецот се налутил и веднаш со боздоганот го соборил Секула на земјата, а кога сакал да го исече со сабјата, Секула му кажал дека му е внук на Јанко Сибињанин. Кога го слушнал тоа, старецот му го поштедил животот и го испратил во дворецот на Јанко Сибињанин. Слушајќи ја приказната, Јанко Сибињанин му кажува на Секула дека непознатиот јунак воопшто не бил старец, туку тој е Јован Косовац кој го чува Косово.

Осврт кон песната
-----------------

Јован Косовац е еден од ретките јунаци во српската епика кои внесуваат оптимизам во трагичните песни за времето по пропаѓањето на српската држава. Тој е претставен како итар старец, чувар на Косово и умее да се претвори како немоќен и да го натера коњот да куца на три нозе, а како мамец, на главата носи златно перо. Така, ги мами насилниците да го ограбат, а тогаш старецот и неговиот коњ доживуваат невидена преобразба и злосторникот го стигнува заслужената казна. Во подвитканиот Јован Косовац е прикажана стварноста на „кутрото и крваво" поробено Косово, а во исправениот Косовац е изразен стремежот на народот за ослободување од ропството.

Наводи
------

1. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 257-260.
2. ↑  Војислав Ђурић, „О народним епским песмама", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 15.
**Ратниците** (Ратник), или **Воините за унапредување** на бугарството, биле членови на крајно десничарска бугарска националистичка организација основана во 1936 година. Нивните идеи биле блиски со идеите на нацистите во Германија, вклучително и антисемитизам и паравоенизам, но исто така и лојалност кон Бугарската православна црква. Ратниците носеле црвени униформи во целосна конкуренција со комунистите, за срцата и умовите на бугарската младина, и исто така беџови со Богар: бугарски сончев крст.

И покрај декретот за нивната лојалност кон монархијата и кралот Борис III од Бугарија, тој официјално ја распуштил организацијата во април 1939 година. Забраната сепак не била спроведена и тие останале постојни. Веднаш по забраната, тие извршиле едно од своите најозлогласени дела, т.н. „Бугарска Кристална ноќ", кога на 20 септември 1939 година, Ратниците марширале во Софија фрлајќи камења кон еврејските продавници. Полицијата не интервенирала и некои излози биле скршени. Александар Белев, водечки член на групата, подоцна тврдел дека нападот бил негова идеја и дека тој лично ја водел толпата.

Со доаѓањето на Црвената армија и Болшевиците во Бугарија на 9 септември 1944 година, Ратниците исчезнале од бугарската сцена. Многу од водачите станале членови на бугарската национална влада во странство, некои од младите Ратници станале доброволци во Вермахт, додека други избрале да останат во Бугарија и да се борат против комунистите.

Наводи
------

1. ↑  Stanley G. Payne, *A History of Fascism 1914-45*, Routledge, 2001 p. 326
2. ↑  Payne, *A History of Fascism 1914-45*, p. 429
3. ↑  Michael Bar-Zohar, *Beyond Hitler's Grasp: The Heroic Rescue of Bulgaria's Jews*, Adams Media Corporation, 1998, p. 8
4. ↑  Bar-Zohar, *Beyond Hitler's Grasp*, p. 51
Координати: 41°49′52.7″N 22°17′2″E﻿ / ﻿41.831306° СГШ; 22.28389° ИГД﻿ / 41.831306; 22.28389

Поглед на објектот
**Света вода „Св. Јован и Св. Харалампиј"** — верски комплекс во близина на штипското село Аргулица, Македонија.

Местоположба
------------

Објектот се наоѓа во непосредна близина на Аргуличкиот манастир „Вознесение Христово", како и на црквата „Рождество на Пресвета Богородица", до кои води еден ист земјен пат, кој се двои од локалниот асфалтен пат помеѓу селата Аргулица и Бурилчево.

Поврзано
--------

* Аргулица

Надворешни врски
----------------

* Света вода „Св. Јован и Св. Харалампиј" - Аргулица на Ризницата ?
За други значења на поимот, погл. Банкет (појаснување).
State Banquet.--Serving the Peacock.--Facsimile of a woodcut in an edition of Virgil, folio, published at Lyons in 1517.
A Chinese painting of an outdoor banquet, from the era of the Song Dynasty (960—1279).
**Банкет** — огромен јавен оброк или гозба, исполнет со исклучиво главни јадења и десерти. Најчесто се приредува по некој повод, како собирање средства за хуманитарни цели, за некоја церемонија или порслава. Банкетите најчесто се придружувани од нечиј говор во чест на некого или во чест на нешто.

Историја на банкетите
---------------------

Банкетите се користени како деловни прослави со илјадници години. Средновековните кралеви често приредувале банкети по повод нечиј роденден или празник. Банкетите биле приредувани со голема гозба и музика. Често кралевите на банкети го повикувале и народото по повод некој празник или манифестација.

Видови банкети
--------------

Од време на време, спортските асоциации приредуваат **спортски банкети** за да ги поттикнат играчите или едноставно само за да ги опуштат играчите и тренерите. Понекогаш се приредуваат банкети на крајот на сезоната за да се наградат одредени играчи за нивните успеси низ целата сезона. Покрај спортските банкети се приредуваат и **деловни банкети**. Деловните банкети најчесто се приредуваат од страна на стопанствениците кога треба да склучат договор со некој партнер. Слични со деловните банкети се и **конференциските банкети** кои се приредуваат на крајот од некој вид конференција најчесто по академски конференции. На Хаваиите се приредуваат посебен вид на банкети наречени Луау.

Банкетот како тема во уметноста и во популарната култура
--------------------------------------------------------

* „Банкет" - песна на македонскиот писател Славко Јаневски од 1966 година.
* „Просјачки банкет" (*Beggars Banquet*) - албум на британската рок-група „Ролинг Стонс" од 1968 година.
* „Банкет" (*Banquet*) - албум на џез-рок групата *Lucifer's Friend* од 1974 година.
* „Банкет" (*Banquet*) - песна на британската рок-група „Блок Парти" (*Bloc Party*) од 2005 година.

Наводи
------

1. ↑  Славко Јаневски, *Евангелие по Итар Пејо*. Скопје: Кочо Рацин, 1966, стр. 81-82.
2. ↑  Discogs, The Rolling Stones ‎– Beggars Banquet (пристапено на 24.2.2018)
3. ↑  Discogs, Lucifer's Friend ‎– Banquet (пристапено на 24.2.2018)
4. ↑  Discogs, Bloc Party ‎– Banquet (пристапено на 24.2.2018)

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Локацијата на Асикуа во округот Минидока, Ајдахо
Асикуа
**Асикуа** (англиски: *Acequia*) е град во округот Минидока во сојузната држава Ајдахо, САД. Асикуа според пописот од 2000 година броел 144 жители и опфаќал површина од 0,8 км2. Се наоѓа на 1,270 m надморска височина. Поштенскиот број на Асикуа е 83350, а повикувачкиот број 208.

|  |  |
| --- | --- |
| Stub icon | *Оваа статија за место во САД е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |
Сандро Ботичели
**Алесандро ди Мариано ди Вани Филипепи** (Фиренца, 1 март  1445

 -  1510
 во Фиренца), поизвесен како Сандро Ботичели (на италијански *Sandro Botticelli*), е италијански сликар и уметник, автор на уметнички творби поврзани со митологијата — „*Раѓањето на Венера"*, *„Пролет"* (1478) — како и по христијански теми.

Животопис
---------

Од 1461 година го проучува живописот кај учителот Филипо Липи, а подоцна е ученик и на познатиот вајар и живописец Андреа дел Верокио, од каде се зближува со Леонардо да Винчи, кој исто така е негов ученик. Сандро Ботичели живее во време кога градот Фиренца е завладеан од големо културно развивање во поглед на Рим и светот. Политичката власт е во рацете на неколку богати фамилии, кои постојано се пронаоѓаат како сопствени соперници. Борбата помеѓу нив завршува со победата на банкарската фамилија *Медичи*. Главата на фамилијата, Козимо Медичи, станува управител на градот Фиренца. Во неговиот двор доаѓале многу познати писатели, поети, учени, архитекти и сликарски уметници. Ботичели бил близок со таа фамилија и работел за нив.

Во искуството и творењето на Ботичели, за разлика од другите уметници од раната ренесанса, кај него преовладуваат личните идеи. Една од најизвестните творби од зрелиот негов период е *„Пролет"* (1477 г.) која е изработувана за вилите на Медичи и е едно од најсложните по содржина дела на Ботичели, и „*Раѓањето на Венера*" (1483 г.),

Ботичели многу потпаднал под дејство на монархот и проповедник Савонарола, кој во мај 1498 година е обесен на плоштадот во Фиренца поради уништување на некои сопствени уметнички дела. По ова, Ботичели работи исклучително и само (до 1504 г.) по религиозни теми. По ова тој се разболува и умира.

Дела
----

Негови најзначајни дела се:

* (ита. Adorazione dei Magica), 1475, Уфици, Фиренца
* (ита. La Primavera), (Пролет), 1478, Уфици, Фиренца
* (ита. Madonna del Magnificat), Уфици, Фиренца
* (ита. La nascita di Venere), (Раѓањето на Венера), Уфици, Фиренца
* (ита. Venere e Marte), (Венера и Марс), (Националнба галерија, Лондон)
* Света Марија Магдалена, (Fogg Art Museum Cambridge), САД
* Христовото раѓање (Лондон)
* Божествена комедија (циклус) (Берлин 1482-1503)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 19686406
* LCCN: n79022942
* ISNI: 0000 0001 2099 4768
* GND: 118514008
* SELIBR: 178807
* SUDOC: 031637531
* BNF: cb119585037 (податоци)
* BIBSYS: 90331541
* ULAN: 500015254
* MusicBrainz: 941961a5-6ece-492d-8298-86e3211b33e3
* NLA: 35020599
* NDL: 00433953
* NKC: jn20000700212
* BNE: XX1036706
* CiNii: DA01673120
* KulturNav: id
* RKD: 11286

 |

 |
**Ратка Бакалиноска** ( 1926
, Битола  — 26 јануари 2022

, Скопје) — првоборец и носител на Партизанска споменица 1941, одликувана со повеќе ордени и признанија на републичко и сојузно ниво.

Животопис
---------

Роденa е во Битола каде го завршува основното образование, а пред завршување на гимназија им се приклучила на партизаните во борбата со фашистичкиот окупатор. 
По ослободувањето, завршила гимназија и дипломирала на Филолошкиот факултет во класата на проф. д-р Блаже Конески.

Во текот на работниот век извршувала голем број општествени функции на републичко и сојузно ниво, меѓу кои помошник-министер за информации, советник на министерот за информации на СРМ, член на Републички комитет за меѓународни односи, член на Советот на Радио Скопје и на други комитети на републичко и сојузно ниво.
Посмртните останки ќе бидат погребани во Алејата на великаните на Градските гробишта Бутел. 

Во декември 2020, поттикната од тогашното вето на Бугарија за влез на Македонија во ЕУ, при што, меѓу другото, Бугарија го оспорува ословувањето на нејзината власт во Македонија од 1941-44 како окупаторска и фашистичка, Бакалиноска ја раскажала својата лична приказна за животот под бугарска окупација.

Наводи
------

1. 1 2  „Почина партизанката од Битола Ратка Бакалиноска". Слободен печат. 26 јануари 2022. Посетено на 29 јануари 2022.
2. ↑  „ПОЧИНА РАТКА БАКАЛИНОСКА, КОЈА БУГАРСКАТА ФАШИСТИЧКА ВЛАСТ ЈА ИЗМАЧУВАЛА КАКО 16-ГОДИШНА ПАРТИЗАНКА". СДК. 26 јануари 2022. Посетено на 29 јануари 2022.
**Санде Стојмиров Белески** ( 1922
 во Орланци (Кичевско) —  1944

 во Зајас, Кичевско) — македонски партизан, борец за слобода на Македонија и учесник во НОВ.

Животопис
---------

По завршувањето на основното училиште продолжил да се школува во Гимназијата во Охрид каде завршил два класа. Како напреден младинец, станал член на КПМ, а во НОВ стапил во летото 1944 година во редовите на Првата македонска бригада. Учествувајќи низ повеќе борби со Бригадата, загинал во ноември 1944 година кај селото Зајас при конечното ослободување на Кичево.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 41.
**Аеродромот Ачинск** ( руски: *Аэропорт Ачинск* ) (IATA: **ACS**, ICAO: **UNKS**) е воздушна база во Краснојарскиот крај, Русија, сместена на 4 километри источно од Ачинск. Тој е цивилен аеродром со помали постројки за мал број борбени авиони. Еднаш изворната листа наведува 712 IAP (712. Interceptor Aviation Regiment) во Канск, но го запишува Ачинск во загради од непознати причини.

Неодамнешни случувања
---------------------

Во 30 март 2012 година, новиот управител на аеродромот Валери Гусаров ги истакна своите планови за иднината на аеродромот, вклучително правење операции на аеродромот во текот на целата година отколку сезонски и проширување на операциите надвор од регионот Краснојарск.

Користена литература
--------------------

1. ↑  „Aviatsiya PVO". Aviabaza KPOI.
2. ↑
**Санде Тодоров Неделковски** ( 1926
 во Црешево, Скопско —  1945

 во Славонска Пожега, Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно семејство. Завршил основно училиште, а потоа се занимавал со земјоделство. Во септември 1944 година стапил во редовите на Шеснаесеттата македонска ударна бригада, со која учествувал во бројните крвави борби против Германците и балистите. Потоа учествувал во разбивањето на балистите кај Качаник. Кон крајот на април 1945 година учествувал кај Славонска Пожега во најголемата победа на македонските дивизии. Опколената голема германско-усташка групација, бил уништена, но токму во оваа битка Санде го изгубил својот живот.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 102. На `|first=` му недостасува `|last=` (help)
**Ратомир Дујковиќ** (24 февруари 1946 година, Борово) е фудбалски тренер и поранешен фудбалски голман.

Кариера
-------

### Играчка кариера

Тој израснал и го поминал своето детство во село Борово, каде што Јосип Кеџи, поранешниот голман Н.К. Борово, го видел како многу талентирано момче кое бранело во основното училиште "Иван Горан Ковачиќ". Ја започна својата фудбалска кариера во тој клуб, па тој многу брзо можеше да продолжи во НК Осиек.

До 1962 година бил во Осиек, потоа заминал во Белград, во редовите на Црвена Ѕвезда. Тој поминал осум години во Ѕвезда (1966-1974), бранел на 442 натпревари (201 на првенството, 37 натпревари на европски натпревари). Тој бранел во познатиот тим Миљан Миљаниќ, меѓу кои биле, меѓу другите, Драган Џајиќ, Јован Ачимовиќ, Караси и кој во 1971 година пристигнал во полуфиналето на Европското првенство. Ставен е на 8-то место на вечната список на клубот според бројот на натпревари во Европа и 12-то место во вкупниот број натпревари. Со Звезда освоил 4 првенства и 3 купови.

По Ѕвезда, тој се преселил во Реал Овиедо (1974), каде што поминал три години. Потоа се вратил во Осиек, каде што бранел сите три сезони (1977-1980), ги поминал последните две сезони во Галеника (1980-1982), каде што ја завршил својата кариера.

За репрезентацијата на Југославија, тој играл четири пати. Тој дебитирал на 21 април 1971 година против Романија (0: 1), а последниот натпревар го играл на 27 октомври истата година против Луксембург (0: 0).

### Тренерска кариера

Ја започна својата тренерска кариера таму каде што ја заврши својата играчка кариера, со екипата Галеника. Неколку сезони се обидувал Галеника од тренерска клупа да ја врати меѓу прволигашите по падот во 1983 година, но во исклучително јак натпревар, како тогаш што била Втората федерална лига.

Во 1987 година, ја прифатил поканата на Црвена ѕвезда и служел како тренер за цели 5 сезони, освен кога му помогнал на Гојко Зец во Обединетите Арапски Емирати. Тој бил член на стручниот кадар на "црвено-бели", кој го освоил Европското првенство во 1991 година.

Од 1992 до 1995 тој бил тренер на Венецуела. Од 1996 до 1997 година ја предводел националната екипа на Мјанмар, а потоа се вратил во Венецуела и ги водел Атлетико Зулу, Универсидад Лос Андес и Естудијантес Мерида.

Бил член на стручниот кадар на репрезентацијата на СР Југославија на Европското првенство 2000 во Белгија и Холандија.

Од 2001 до 2004 година тој бил селектор на Руанда. Со оваа мала земја, тој постигнал одличен резултат во Африканскиот куп на нации, кој исто така е и првиот учесник на Руанда во овој континентален натпревар.

Од 2004 до 2006 година беше тренер на Гана. Го зеде Гана за првпат во историјата на Светското првенство. Со нив, Мундијал 2006 стигна до осмина финале каде што беа елиминирани од Бразил (0: 3). Од 2006 до 2008 година беше тренер на Олимпискиот тим на Кина.

Во летото 2009 година тој беше назначен за селектор на српскиот младински тим. Откако младата селекција не успеа да се квалификува за финалниот турнир на Европското првенство во Данска во 2011 година, тој поднесе неотповиклива оставка.
**Сент Јакоб Парк** е фудбалски стадион во Базел, Швајцарија. Тој е најголемиот фудбалски стадион во Швајцарија и е дом на фудбалскиот клуб ФК Базел. Стадионот познат и под името "Јогели", како што е наречен од страна на месните жители, за првпат бил изграден со сместивост од 33.433 седишта. Сместивоста била зголемена на 42.500 за потребите на Европското првенство во фудбал во 2008 година, кое се одржа во Швајцарија и Австрија. По завршувањето на Евро 2008 година, бројот на седишта била намалена, со што бил создаден поголем простор меѓу нив. Од таа причина сместивоста бил намален на 38.512 за натпреварите од Швајцарската Супер лига или 37.500 седечки места за меѓународните натпревари. Максималната сместивост за концерти е до 60.000.

Преглед
-------

Стадионот е разделен на 4 главни сектора — A, B, C, D, како и блок G, која се состои од горниот дел од балконот додаден подоцна. Сент Јакоб Парк е прилично модерен стадион; изградбата започна на 13 декември 1998 година, на местото на поранешниот Сент Јакоб стадион. Повторното отворање се одржало на 15 март 2001 година. Архитекти биле Швајцарците *Herzog & de Meuron*.

Евро 2008
---------

УЕФА го оценила стадионот со 4 ѕвезди, што е највисоката категорија, имајќи ја предвид сместивоста на стадионот.

За Евро 2008 „Сент Јакоб Парк" бил домаќин на вкупно 6 натпревари — 3 групни натпревари (вклучувајќи го и отворачкиот натпревар), 2 четвртфиналиња и едно полуфинале.


| Дата | Време(CET) | Репрезентација#1 | Резултат | Репрезентација#2 | Круг | Гледачи |
| --- | --- | --- | --- | --- | --- | --- |
| 7 јуни 2008 | 18.00 | Швајцарија Швајцарија | **0** – **1** | Чешка Чешка | Група „А" | 39,730 |
| 11 јуни 2008 | 20.45 | Швајцарија Швајцарија | **1** – **2** | Турција Турција | Група „А" | 39,730 |
| 15 јуни 2008 | 20.45 | Швајцарија Швајцарија | **2** – **0** | Португалија Португалија | Група „А"  | 39,730 |
| 19 јуни 2008 | 20.45 | Португалија Португалија | **2** – **3** | Германија Германија | Четврт-финале | 39,374 |
| 21 јуни 2008 | 20.45 | Холандија Холандија | **1** – **3** продолж. | Русија Русија | Четврт-финале | 38,374 |
| 25 јуни 2008 | 20.45 | Германија Германија | **3** – **2** | Турција Турција | Полуфинале | 39,374 |

Галерија
--------

„Сент Јакоб Парк"
* 
* 
* 
*

Надворешни врски
----------------

* Страна на „Базел Јунајтед"
* Страна на ФК „Базел"

Наводи
------

1. ↑  „www.fcb.ch". Архивирано од изворникот на 2008-08-17. Посетено на 2015-02-16.
2. ↑  www.baselunited.ch
3. ↑  uk.reuters.com
**Алфред Кирва Јего** (роден на 28 ноември 1986 во Елдорет) е кениски атлетичар на средни патеки кој е специјализиран за трките на 800 метри. На Светското првенство 2007 во Осака, тој го освоил златниот медал на трката на 800 метри.

Негов тренер е Клаудио Берардели, кој исто така ги тренирал олимписките медалисти Џанет Џепкосгеи и Ненси Лагат. Јего настапил на трката на 800 метри на Летните олимписки игри 2008, во Пекинг и успеал да го освои бронзениот медал.
Тој го освоил сребрениот медал на Светското првенство 2009 на трката на 800 метри. Неколку недели подоцна, тој го подобрил сопствениот најдобар резултат на 800 метри на 1:42.67 во Ријети, завршувајќи втор позади Дејвид Рудиша, кој истрчал нов африкански рекорд.

Негова прва братучетка е Јунис Џепкоеч Сум, која на Светското првенство 2013 во Москва го освоила златниот медал на 800 метри.

### Лични рекорди

| Дисциплина | Резултат | Место | Датум |
| --- | --- | --- | --- |
| 800 метри | 1:42.67 | Ријети, Италија | 6 септември 2009 |
| 1000 метри | 2:17.60 | Јуџин, САД | 3 јули 2010 |
| 1500 метри | 3:33.68 | Доха, Катар | 8 мај 2009 |
| Една милја | 3:55.18 | Јуџин, САД | 4 јуни 2011 |
| Полумаратон | 1h 02.50 | Монбелијар, Франција | 28 септември 2014 |

Наводи
------

1. ↑  Sports-Reference profile
2. ↑  IAAF, August 8, 2009: Ready when it counts most – Yego Архивирано на 10 август 2009 г.
3. ↑  Sampaolo, Diego (2009-09-06). Rudisha 1:42.01 African 800m record in Rieti – IAAF World Athletics Tour. IAAF. Посетено на 2009-09-07.
4. ↑  Sum rolls to Daegu under Jepkosgei's wing. Capital FM. 2011-08-03. (Посетено на 2014-08-25).

Надворешни врски
----------------

* Профил на IAAF.org
Сара Кирш во 1976
Сара Кирш во 2008
**Сара Кирш** (16 април 1935 - 5 мај 2013) била германска поетеса.

Таа е родена како **Ингрид Бернштајн** во Лимлингероде, Пруска Саксонија. Таа го променила нејзиното име во Сара, за да протестира против антисемитизмот на нејзиниот татко. Студирала биологија во Хале и книжевност на Институтот за литература Јоханес Р. Бехер во Лајпциг. Во 1965 година, таа заедно со писателот Рајнер Кирш напишала книга со песни, а со него била во брак десет години. Таа протестирала против исклучувањето на Источна Германија на Волф Бирман во 1976 година, што довело до нејзино исклучување од Партијата на социјалистичкото единство на Германија (СЕД). Една година подоцна таа самата ја напуштила државата, сепак останувајќи критична и кон западот. Таа е главно позната по нејзината поезија, но исто така пишувала и проза и преведувала книги за деца на германски.

Според *Целосен преглед*, „големите пост-воени поети на германскиот јазик биле главно Источногермански (или австриски) родени кон средината до крајот на 1930-тите, вклучувајќи истакнати личности како Фолкер Браун, Хајнц Чеховски" и Сара Кирш, која била „најмногу истакната женска претставничка на таа генерација." 

Таа освоила многу награди и признанија, меѓу кои и Германската интернационална литературна награда Петрарка во 1976 година, наградата Питер-Хухел во 1993 година и наградата Георг Бихнер во 1996 година. Од 1960-та до 1968-ма година била во брак со лиричарот Рајнер Кирш. Сара Кирш починала во мај 2013 година по кратка болест.

Ресурси
-------

* *Сара Кирш* од Мерерид Хопвуд (1997)

Наводи
------

1. 1 2 3 4 5 6  „Widely regarded German lyricist Sarah Kirsch dies". DW. May 22, 2013. Посетено на May 27, 2013.
2. ↑  Shaffer, E.S. (1986). *Comparative Criticism: Volume 7, Boundaries of Literature*. Cambridge University Press. стр. 183. ISBN 9780521332019.
3. ↑  Witalec, Janet. „Kirsch, Sarah - Introduction". Gale Cengage. Посетено на 12 April 2010.
4. ↑  „Sarah Kirsch (1935-2013)". *complete review*. May 27, 2013. Посетено на May 27, 2013.
5. ↑  „Dichterin Sarah Kirsch ist tot". *Der Spiegel* (германски). Посетено на 22 May 2013.

Надворешни врски
----------------

* Медиумски наводи поврзани со

* Сара Кирш на Ризницата ?
**Сент Џон Капистер** (англиски: *Saint John Capisterre*) е една од 14-те парохии на Свети Кристофер и Невис. Оваа е втора најголема парохија во Свети Кристофер и трета најголема во државата. Административен центар на оваа парохија е Дип Беј Таун.

Географија
----------

Парохијата има вкупна должина на брег од 5 милји. Брегот на парохијата е најразновиден и најимпресивен во државата. Северното крајбрежје е составено од долги плажи со црн вулкански песок. Дип Беј Бич (плажа) е скоро целосно опколена од гребен, што го прави морето во овој дел многу безбедно. Другите плажи, како што се Парсонс Бич и Сенди Беј немаат таов гребен и природна заштита и има силни струи од Атлантскиот Океан. Во јужното крајбрежје се наоѓаат најзначајните и најпознатите природни одлики на островот, Блек Рокс. Овие големи карпи се долги две милји и истите се како резултат на последната вулканска активност на Свети Кристофер, односно се проценува дека во 14 век имало последена ерупција на островот.

Друга значајна географска одлика на парохијата е планината Лјамуига. Таа е највисоката планина на островот и водно во Заветрените Острови.

Населени места
--------------

Најголемо населено место во парохијата е Седлерс и има население од околу 2000 жители. Табернакл е село и е второ најголемо населено место во парохијата. Покрај овие две, значајно е и селото Дип Беј Таун, кое е првото француско населено место на Свети Кристофер и административен центар на парохијата. Покрај овие, во парохијата се наоѓаат селата: Парсонс Граунд, Погсон, Лунч, Харис и Бел Ви

Поврзано
--------

* Свети Кристофер
* Парохии во Свети Кристофер и Невис

Надворешни врски
----------------

* Населени места во Сент Џон Капистер (англиски)

Координати: 17°23′13″N 62°47′49″W﻿ / ﻿17.38694° СГШ; 62.79694° ЗГД﻿ / 17.38694; -62.79694
**Алфред Тејер Махан** ([məhæn], 27 септември 1840 - 1 декември 1914) бил американски поморски офицер и историчар , кој Џон Киган го нарекол "најважниот американски стратег од XIX век". Неговата книга *"Влијанието на поморската моќ врз историја", 1660-1783* (1890) добила непосредно признание, особено во Европа, и со својот наследник, *Влијанието на поморската моќ на француската револуција и империја, 1793-1812* (1892), го направила светски познат и можеби највлијателен американски автор од XIX век. Неговите ставови се основа на модерниот правец на таласократијата односно за пресудното значење на поморската моќ во современата геополитика и геостратегија.

Гледишта
--------

Повикувајќи се на англискиот пример на превласт и доминација заснована на поморската надмоќ и империја повикувал за прекинување на американската политика на изолационизам и нејзино стапување на глобалната сцена како светска сила преку изградба на силна морнарица и контрола на важните поморски точки како теснеци и протоци низ кои поминуваат главните и најзначајни поморски трговски линии т.н. *тесни грла* (анг. *chokepoints*). Во своето најпознато дело „Влијанието на поморската сила врз историјата" (1890), Махан наведува шест основни фактори кои влијаат на развојот на поморската моќ: географската положба, физичка структура и конфигурација на бреговите, големината на територијата, бројот на населението, националниот карактер, како и карактерот на државната власт во смисла на политичкиот систем, сфаќањата и гледиштата на политичкото водство. Тој предложил дека САД треба изградат своја флота и поморски бази паралелно на британските од Куба и Панама во Атлантскиот до Хаваите и Филипините во Тихиот Океан. Согледувајќи го искуството од британската империјална доминација во светот Махан заклучил дека поморската надмоќ е клучна за проектирањето на моќ во светот и е тесно поврзана со економската ефикасност и можноста за пловидба, трговија и блокада на останатите европски и светски држави (преку контрола на стратешките точки - *теснеци* низ кои минуваат линиите на поморски транспорт) при што сето тоа неминовно води кон можност за превласт во светот. На основа на овие гледишта преку концептот за проекција на моќ со подоцнежниот технолошкиот развој се развиени и геополитиката на воздушниот и вселенскиот простор. Изнесената идеја на Махан за стапување на САД како голема сила на глобалната сцена е всушност и темелната основа на сите современи геополитички гледишта за САД како светска велесила и хегемон, од кои најпознати се оние на Хенри Кисинџер и особено на Збигњев Бжежински.

Наводи
------

1. ↑   Киган, Џон. *Американската граѓанска војна* Knopf, 2009, 272.
2. ↑   Сузан Гајслер, *Бог и Море Моќ: Влијанието на религијата на Алфред Тајер Махан* (Анаполис: Институт за поморски бродови, 2015), 1.
3. ↑  Jones, Stephen (1955). „Global Strategic Views". *Geographical Review* (англиски). American Geographical Society. **4** (45): 492–508. doi:10.2307/211614.
4. ↑  Милески, Тони (2015). *Политичка географија и геополитика*. Скопје: Филозофски факултет. стр. 14–28.
**Сара Лидман** (30 декември 1923 година – 17 јуни 2004 година) — шведски писател.

Кариера
-------

Сара Лидман е несомнено една од најважните писатели на шведскиот јазик во дваесеттиот век. Ова особено се должи на нејзиниот иновативен метод за комбинирање на говорен јазик со библиски јазик на начин тесно поврзан со одреден вид на популарно имагинарно истовремено интегрирање на светското и духовното. Во врска со нејзините први четири романи, таа пишувала нашироко на политички теми, секогаш од силно социјалистичка гледна точка. Таа се вклучила во знак на протест против Виетнамската војна (вклучувајќи патување во Северен Виетнам и учество во Трибуналот Расел ) и против апартхејдот во Јужна Африка. Таа ги поддржувала широко влијателните штрајкови на рударите од 1969-1970 година и била активна во комунистичките и екологистичките движења. Помеѓу 1977 и 1985 година, таа напишала серија од седум романи кои се занимаваат со процесот на колонизација на северот на Шведска.

Сара Лидман

Наводи
------

1. ↑
**Пица Попс** се канадска закуска од типот калцоне произведена од Пилсбури. Пица Попс се продаваат и претходно зготвени и замрзнати. Обично, тие може повторно да се загреат во микробранова печка. Сепак, тие може да се готват и во обична рерна.

Историја
--------

Пица Попс ги измислил Пол Фарачи (13 септември 1928 - 6 февруари 2018 година) од Винипег, Манитоба, Канада во 1964 година; тие биле замислени како модификација на традиционалните италијански јадења со сирење како што се калцоне или панцероти. Правата на Пица Попс подоцна биле продадени на Пилсбури.

Сорти
-----

Пица Попс доаѓаат во неколку варијанти како што се хавајски, три меса, пеперони, пеперони и сланина, делукс, бургер со сирење, канадски, путин и три сирења. Сите сорти на Пица Попс, освен три сирења, содржат сос за пица, прелив за пица и месо. Тие исто така може да содржат зеленчук, како зелени пиперки или печурки, и вештачки бои и вкусови како што е Тартразин.

Лути Попс и Зеленчукови Попс биле претставени во исто време во 1980-тите, но биле прекинати за неколку години. Лути Попс биле повторно воведени заедно со воведувањето на Фахита Попс во 1990-тите, но и двете биле прекинати за неколку години. Пица Попс се достапни само во Канада.
**Грешка во скриптата: Функцијата „infoboxTemplate" не постои.**
**Пионе Систо** (дански: *Pione Sisto*; роден 4 февруари 1995 година) — дански професионален фудбалер кој игра како лево крило за шпанскиот клуб Селта Виго и на данската репрезентација.

Клупска кариера
---------------

### Рана кариера

Роден е во Кампала во Уганда , Систо се преселил во Данска на возраст од два месеца. Тој бил забележан од страна Тјеринг АКО во 2002 година, на возраст од седум.

### Селта

На 31 јули 2016 година, шпанскот прволигашки клуб Селта Виго склучил договор за трансфер на Систо, и за цената се шпекулирало дека е 5 милиони евра. Тој го направил своето деби во клубот на 22 август.

Кариерска статистика
--------------------

### Клуб

### Меѓународни

*Статистика од 1 јуни 2018.*

| Данска |
| --- |
| Година | Апликации | Цели |
| До 2015 | 2 | 0 |
| 2016 година | 2 | 0 |
| 2017 | 6 | 0 |
| 2018 | 8 | 1 |
| Вкупно | 18 | 1 |

Личен живот
-----------

Систо живее во Данска , бидејќи тој бил на два месеца возраст кога се стекнал со данско државјанство.

Наводи
------

1. ↑  „Forslag til Lov om indfødsrets meddelelse" [Proposals to Act on naturalization] (PDF) (дански). Danish Parliament. 30 October 2014. Посетено на 11 December 2015.
2. ↑  „Pione Sisto: the Uganda-born Dane who gunned down Man United and dreams of Barcelona". FourFourTwo. 25 February 2016. Посетено на 31 July 2016.
3. ↑  „El internacional danés Pione Sisto enriquece el ataque celeste" [Danish international Pione Sisto bolsters the *celeste* attack] (шпански). Celta de Vigo. 31 July 2016. Архивирано од изворникот на 3 August 2016. Посетено на 31 July 2016.
4. ↑  „Pione Sisto, una bala para el Celta" [Pione Sisto, a bullet to Celta] (шпански). La Voz de Galicia. 31 July 2016. Посетено на 31 July 2016.
5. ↑  „Estreno de oro del Leganés en Primera" [Golden debut of Leganés in *Primera*] (шпански). Marca. 22 August 2016. Посетено на 22 August 2016.
6. ↑  Пионе Систо на National-Football-Teams.com
7. ↑  „Kristian Jensen on Twitter".

Надворешни врски
----------------

* Пионе Систо на National-Football-Teams.com
* Пионе Систо на soccerway
Локација на Алтај во Монголија
**Алтај** (монголски: *Алтай*) — град во Монголија и главен град на покраината Гови-Алтај. Градот е географски сместен во областа Јесонбулаг и има население од 19.300 жители.

Сообраќај
---------

Алтајскиот аеродром (LTI/ZMAT) има една писта и служи за редовни летови до Арвајхер и Улан Батор.

Поврзано
--------

* Список на градови во Монголија

Наводи
------

1. ↑  Ministry of Health of Mongolia. National Center for Health Development. Health Indicators 2006  Архивирано на 25 октомври 2007 г.

Координати: 46°22′22″N 96°15′26″E﻿ / ﻿46.37278° СГШ; 96.25722° ИГД﻿ / 46.37278; 96.25722

|  |  |
| --- | --- |
| Stub icon | *Оваа статија место во Монголија е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Stub icon | *Оваа статија за Монголија е никулец. Можете да помогнете со тоа што ќе ја проширите.** п
* р
* у
 |
Пинџур  
Пинџур  

**Пинџур** е зачинета мезе салата и најчесто се користи како летна храна. Најчесто се произведува во Македонија, Босна и Херцеговина и Србија.

Традиционалните состојки вклучуваат: модар патлиџан, домат, пиперка, кромид, лук, црн бибер, растително масло, шеќер и сол. Пинџурот е сличен на ајварот и лутеницата, но обично се додаваат модри патлиџани.

Создавањето на овој традиционален апетисан е прилично долг процес кој вклучува печење и пржење на состојките со часови, како и печење и лупење пиперки.

Поврзано
--------

* Ајвар
* Лутеница

|  |  |
| --- | --- |
| Stub icon | *Оваа статија храната е никулец. Можете да помогнете со тоа што ќе ја проширите.** п
* р
* у
 |
*Ова е статија за манастир. За деецот со исто име видете Партениј Зографски*

**Партениј Зографски** претставува женски манастирски комплекс во Стар Дојран. Основан е во 2001 година од страна на Струмичкиот митрополи Наум. Посветен е на големиот македонски светогорски монах од манастирот Зограф, еден од најобразуваните Македонци во XIX век и еден од најголемите ерудити на Балканот воопшто во тоа време, прв македонски епископ хиротонисан од Патријаршијата, преродбеник, поборник за воведување на црковно-словенскиот јазик во богослужбите, учебникар, писател и учител којшто го вовел македонскиот народен јазик во училиштата, проповедник и духовник.

Објекти
-------

Цркви
* Црква „Св. Марија Магдалена" - главната манастирска црква;
* Црква „Св. Максим Исповедник и Св. Григориј Палама" - манастирска црква во затворениот дел;
* Црква „Св. Царско Семејство Романови" - манастриска црква;

Конаци
* Главен конак - се наоѓа во затворениот дел;

Монаштво
--------

Манастирот е женски и во него на почетокот на 2001 година од Вељушкиот манастир дошле првите две монахињи. Старешина на манастирот е сестра Февронија. Сестринството е мало и типикот на манастирот е од затворен карактер. Тоа значи дека посетителите можат да ја посетат главната манастирска црква и таа посветена на Светото Семејство Романови, додека конаците и малата црквичка посветена на св. Максим Исповедник и на Св. Григориј Палама спаѓаат во монашкиот затворен простор. 
Иконописот и плетењето бројанички, како и изработката на мали и уникатни монашки ракоделија е главното послушание меѓу часовите за молитвено тихување и богослужбите.

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. ISBN 978-608-65143-2-7.
**Ректовизикалната јама, уште наречена Проустов простор** е џеб - испакнување на перитонеумот (обвивката на стомачната празнина) што се наоѓа помеѓу ректумот и мочниот меур кај мажите. Обложен е со перитонеум (обвивка на стомачната празнина, ципа). Кај жените овој простор соодвествува на Дагласовиот простор.

Структура
---------

Ректовизикалната јама е простор помеѓу ректумот и мочниот меур кај мажите. Лежи над семените везикули. Обложен е со перитонеум и во неговата основа се наоѓа ректопростатична фасција (Денонвилиерова фасција). Во исправена или лежечка позиција, тоа е најнискиот дел од неговата стомачната празнина. Може да содржи делови од илеумот (долното тенко црево ) и сигмоиден колон.

Кај жените, матката лежи помеѓу ректумот и мочниот меур. Затоа, жените немаат ректовезикален простор, туку имаат ректутерин простор и везикутерин простор. По хистеректомија (хируршко отстранување на матката) кај жени, преостанатиот перитонеум може да се нарече ректовезикална торбичка.

Клиничко значење
----------------

Кај мажот, во исправена или лежечка позиција, ректовезикалниот простор претставува најдлабоката точка на стомачната празнина. Поради ова, перитонеалната течност и другите течности кои влегуваат во перитонеалната празнина, вклучувајќи асцит, крв и гној, имаат тенденција да се собираат во оваа торбичка.

Дополнителни слики
------------------

* Среден сагитален дел на карлицата, покажува распоред на фасцииСреден сагитален дел на карлицата, покажува распоред на фасции
* Перитонеумот на машката карлицаПеритонеумот на машката карлица

Наводи
------

Оваа статија вклучува текст од страната 1152 од 20-тото издание на Грејовата анатомија (1918), кој е во јавна сопственост.

1. ↑  Friedman, Lana M.; Tsung, James W. (May 2013). „Extending the Focussed Assessment With Sonography for Trauma Examination in Children". **12** (1). Elsevier: 2–17 – преку ResearchGate. Наводот journal бара `|journal=` (help)
2. 1 2  Jacob, S. (2008). „4 - Abdomen". *Human Anatomy* (англиски). Churchill Livingstone. стр. 71–123. doi:10.1016/B978-0-443-10373-5.50007-5. ISBN 978-0-443-10373-5.
3. 1 2  „Colon". *Imaging Anatomy: Chest, Abdomen, Pelvis* (англиски) (2. изд.). Elsevier. 2017. стр. 666–707. doi:10.1016/B978-0-323-47781-9.50032-5. ISBN 978-0-323-47781-9.
4. ↑  „Ureters and Bladder". *Imaging Anatomy: Ultrasound* (англиски) (2. изд.). Elsevier. 2018. стр. 424–433. doi:10.1016/B978-0-323-54800-7.50047-7. ISBN 978-0-323-54800-7.
Улична изведба на пантомимичар
Галерија на фотографии со пантомимичари
Пантомима
**Пантомима** (старогрчки: *παντόμῑμος*, *pantómīmos* за „пантомима", буквален превод: „се што се имитира") — облик на сценската уметност, чиишто изведувачи најчесто настапуваат без говор. Сцените, предметите, местата и ликовите главно се предаваат по пат на гестикулација и мимика, при што може да се употребуваат маски или шминки. Лицата кои изведуваат пантомима се наречени „пантомимичари".

Во пантомимата разликуваме три вида на движења:

* уметност на стасот или држење (низ надворешен, телесен став и движење на еден карактер, неговите чувства и внатрешен став на една фигура);
* знакови и движења од секојдневнит живот во нејзината зголемена форма (мафтање, поздравување, итн.); и
* Илузиона техника (објаснување, човек со неговата околина на која се прикажани само со чисти телесни средства).

Пантомимата е уметност на тишината; поезија со високо култивирано движење. Мимос или мим од грч. мимос-движење без зборови; првобитно е посебен начин на претставување во античкиот театар. Пантомимата (панто-све, мимос-движење без зборови) се спомнува уште во Стара Грција и Рим, но и во записите на патописците низ Далечниот Исток.

Во своите почетоци, пантомимата како изведба составена од танц и циркузантство била препознатлива во немиот филм, но во поново време истата се развлила независно, како современ уметнички облик. Сепак, пантомимата и натаму понекогаш се поврзува со другите театарски облици, како на пример со црниот театар, а поретко и со црносветлечкиот театар. Исто така, елементи на пантомима може да содржат и изведбите на кловновите.

Општењето меѓу луѓето кои не можат да се изразуваат на странски јазик исто така често се сметаат за „пантомимски", но сепак во потесна смисла на зборот не ѝ припаѓаат на пантомимата како уметнички облик, за чијашто изведба обично е потребно подолго образование.

Поврзано
--------

* Мимика
* Нем филм
* Невербална комуникација

Надворешни врски
----------------

|  |  |
| --- | --- |
| Ризница | „Пантомима" на Ризницата ? |

* Пантомима
Truman in a dark suit and tie and light hat shakes hands with MacArthur, in uniform wearing a shirt but no tie and his rumpled peaked cap. Американскиот генерал на армијата Даглас Мекартур се ракува со американскиот претседател Хари Труман на Конференцијата на островот Вејк, седум месеци пред Труман да го ослободи Мекартур од командата.
На 11 април 1951 година, американскиот претседател Хари С. Труман го ослободил генералот на армијата Даглас МекAртур од командите откако МекAртур дадил јавни изјави кои беа во спротивност со политиките на администрацијата. МекAртур бил популарен херој од Втората светска војна, кој тогаш бил командант на командните сили на Обединетите нации кои се бореле во Корејската војна, а неговото олеснување останува контроверзна тема на полето на цивилно-воените односи.

МекAртур ги предводел сојузничките сили во Југозападниот Пацифик за време на Втората светска војна, а по војната бил задолжен за окупацијата на Јапонија. Во последната улога, МекАртур бил во можност да акумулира значителна моќ над цивилната администрација на Јапонија. На крајот, тој се здобил со ниво на политичко искуство кое не било преседан ниту повторено од некој кој активно служел како офицер во американската војска.

Кога Северна Кореја ја нападнала Јужна Кореја во јуни 1950 година, започнувајќи ја Корејската војна, МекАртур бил назначен за командант на силите на Обединетите нации кои ја бранеле Јужна Кореја. Тој го замислил и го извршил амфибискиот напад во Инчон на 15 септември 1950 година, поради што бил поздравен како воен гениј. Меѓутоа, кога тој ја следел неговата победа со целосна инвазија на Северна Кореја по наредба на Труман, Кина интервенирал војната и нанесе серија порази, принудувајќи го да се повлече од Северна Кореја. До април 1951 година, воената ситуација се стабилизирала, но МекАртур продолжил јавно да ги критикува своите претпоставени и да се обидува да го ескалира конфликтот, што доведе Труман да го ослободи МекАртур од неговите команди. Комитетот за вооружени служби и Комитетот за надворешни односи на американскиот Сенат одржле заедничка истрага за воената ситуација и околностите околу олеснувањето на Мекартур, и заклучиле дека „отстранувањето на генералот МекАртур бил во рамките на уставните овластувања на претседателот, но околностите беа шок за националната гордост".

Наводи
------

1. ↑  Schnabel 1972. sfn error: no target: CITEREFSchnabel1972 (help)
**Плејади**   
Ведер, 1885
**Плејади** (јазик грчки|Πλειάδες ) (јазик латински|Pleiades}}) се ќерки на титанот Атлант и океанидата Плејона.

Митологија
----------

Кога нивните посестрими Хијади умреле од тага по својот мртов брат Хијант, се го одзеле животот од жал, а богот Зевс сите ги претворил во ѕвезди.

Биле седум:

* **Маја**
* **Мереопа**
* **Електра**
* **Тајгета**
* **Алкиона**
* **Келена**
* **Стеропа**

Плејадитее според некои митови донесувале амброзија на боговите од земјите на Западот, а на тоа одговара и нивното старогрчко име Плејадес, „гулабици". Според други толкувања, нивното име потекнува од зборот „*-{Pleo}-*" или пловење, да плови со брод, поради тога што нивното излегување на небесниот свод, означувало поволно време за пловење.

На небесниот свод или во астрономскиот атлас Плејади — Гулабици, се наоѓаат во близина на Хијада во созвездието на Бик. Тоа е блескава група од 120 ѕвезди, од кои со голо око може да се видат девет најсветли, а астрономите на групата од седум митски Плејади ги додале уште и Плеон и Атлантида.

Наводи
------

1. ↑  Замаровски 1985, стр. 275. sfn error: no target: CITEREFЗамаровски1985 (help)

Поврзано
--------

* Плејади (ѕвездено јато)

Надворешни врски
----------------
**Ремзи Несими** (албански: *Remzi Nesimi*; Одри, Тетовско, 25 декември 1933

 - Скопје, 3 февруари 2018

) - македонски албанолог, јазичар, професор и истражувач. Познат е по тоа што тој бил еден од најистакнатите албанолози во Македонија и воопшто во светот. Особено бил значаен неговиот придонес во филолошките науки во областа на дијалектологијата и промовирањето на јазичното богатство.

Животопис
---------

Несими е роден 25 декември 1933 година во тетовското село Одри. Средно училиште завршил во Тетово, факултетот и постдипломските студии на Универзитетот во Белград, а докторирал на Универзитетот во Приштина. Работел како лектор по албански јазик при катедрата за албански јазик и литература на Универзитетот во Белград од 1962 до 1964 година, па потоа како предавач по албанскиот јазик на Педагошката академија во Скопје во периодот од 1964 до 1975 година. Бил и професор на Катедрата за албански јазик и книжевност на Универзитетот Св. Кирил и Методиј во Скопје од 1975 до 1999 година. тој е автор на неколку научни книги и над 200 статии во периодични и научни списанија.
Несими бил учесник – делегат и на Конгресот за правописот на албанскиот јазик во Тирана во 1972 година, којшто се смета за најзначаен за оформувањето на стандардниот албански јазик, а каде што Несими го презентирал рефератот *„Процесот на унифицирање на литературниот албански јазик во Македонија"*.
Починал на 3 февруари 2018 година во Скопје. Почива во родното село.

Награди
-------

* 2021 - Орден за заслуги за Македонија (постхумно)

Наводи
------

1. ↑  Koliqi, Hajrullah (2002). *Historia e arsimit dhe e mendimit pedagogjik shqiptar*. Prishtinë: Libri shkollor. ISBN 9951-07-084-1. Text "fq. 503-504" ignored (help)fq. 503-504
2. ↑  *Почина познатиот професор и истакнат албанолог Несими*[*мртва врска*]
3. ↑  „Орден за заслуги за Стефановски, Хаџиманов, Несими и Мукаетов". Дојче Веле. 23 јули 2021. Посетено на 24 јули 2021.
**Претседателот на Демократската Народна Република Кореја** или Северна Кореја е највисоката политичка позиција на оваа азиска држава која е воведена со уставот на Северна Кореја во 1972 година. До воведувањето на функцијата, Ким Ил-сунг, прв владетел на комунистичка Северна Кореја, бил премиер на државата и Генерален секретар на Работничката партија на Кореја. Во 1972 кога била основана позицијата, Ким Ил-сунг бил назначен за прв претседател на Северна Кореја, поточно на 28 декември од страна Врховното Народно Собрание. Ким Ил-сунг бил претседател на Северна Кореја сè до неговата смрт во 1994 година, но и денес тој е формално претседател на државата. Четири години по смртта на Ким Ил-сунг, уставот бил изменет, функцијата претседател била укината и наместо неа се основала нова - Вечен претседател на Републиката, која ја носи починатиот Ким Ил-сунг.

Поврзано
--------

* Вечен претседател на Републиката
* Ким Ил-сунг
* Политика на Северна Кореја
* Северна Кореја

|  |  |
| --- | --- |
| Stub icon | *Оваа статија за Северна Кореја е никулец. Можете да помогнете со тоа што ќе ја проширите.** п
* р
* у
 |